1-mavzu.  Amaliy topshiriqlarni kompetensiyaviy yondashuv orqali rejalashtirish.

(2-soat amaliy mashg‘ulot)
Reja:
1. Boshlang‘ich sinflarda foydalaniladigan didaktik materiallar tavsifi.
2. Amaliy topshiriqlarni tuzushga oid metodik tavsiyalar.

3. Ta’lim jarayonida 5 E modulidan foydalanish.

 Boshlang‘ich ta’limga oid didaktik materialning ta’lim jarayoniga qadar bo‘lgan holati darslik muallifining pedagogik layoqatiga, uning ta’lim jarayoni mohiyatini bilishiga, ma’lumot mazmuniga pedagogik ishlov berish va didaktik loyihalash sohasidagi mahoratiga bog‘liq. 

Boshlang‘ich sinf darslarining samaradorligini oshirishda didaktik materiallar mughim ahamiyat kasb etadi. Didaktik materiallar o‘quvchilarda o‘quv motivlarini shakllantiribgina qolmay, ularning bilim, ko‘nikma, malaka va kompetensiyalarini samarali baholash vositasi sifatida ham xizmat qiladi.

Oʻquvchi daftari yoki tarqatma topshiriqlar baholashda eng qulay vosita hisoblanadi. Chunki ular:

1. Darslik asosida tuziladi va malakalarni shakllantirishga qaratilgan boʻladi

2. Oʻz navbatida darslikdan mustaqil boʻladi, dasturda nazarda tutilgan malakalarni shakllantirish uchun qoʻshimcha vosita ham boʻla oladi.

3. Tarqatma shaklidagi topshiriqlar har bir oʻquvchiga moslab ishlab chiqilishi ham mumkin.

Oʻquvchi daftari va tarqatma topshiriqlarda turli xil savol turlaridan foydalanish mumkin.

· Qisqa javob talab qiluvchi savol

· Boʻsh oʻrinlarni toʻldirish

· Muqobil javobli test

· Toʻgʻri/Notoʻgʻri

· Moslashtirish

· Koʻptanlovli test

Bulardan tashqari turli grafik chizmalar, xaritalar, boshqotirma shakllari, diagrammalar, jadvallarni ham qoʻllash mumkin. Darslikda bunday vositalardan foydalanish amalda imkonsiz. Chunki darslik hajm jihatdan cheklangan boʻladi.

Tarqatma topshiriqlarni tayyorlash jarayoni

Oʻquvchi daftarlari RTM tomonidan ishlab chiqilishi hisobga olib quyida tarqatma topshiriqlar tayyorlash uchun ba’zi maslahatlarni keltirib oʻtamiz. Tarqatma topshiriqlarni tayyorlashda quyidagi ketma-ketlikka amal qilish tavsiya etiladi:

· Oʻquvchilar egallashi kerak boʻlgan koʻnikma(lar) aniqlanadi;

· Koʻnikmani egallashi uchun oʻquvchi bajarishi kerak boʻlgan vazifa va topshiriqlar belgilanadi;

· Vazifa va topshiriqlarni bajarishda oʻquvchilar yakka, juftlikda yoki guruh boʻlib harakat qilishlari mumkin. Shulardan biri tanlanadi;

· Topshiriq va savollar ishlab chiqiladi;

· Topshiriq va savollarni ishlab chiqishda oʻquvchilarning turli bilim darajasini hisobga olishning imkoniyati koʻrib chiqiladi;

· Tezroq bajarib qoʻyish mumkin deb qaralsa, asosiy savol va topshiriqlarga qoʻshimcha topshiriqlar ham kiritiladi.

Tarqatma topshiriqlarni tayyorlashda e’tiborga olish lozim boʻlgan unsurlar va har bir unsurning oʻziga xos jihatlari quyidagilar:

a) yoʻriqnoma

· topshiriqlarni bajarish uchun amalga oshiriladigan harakatlar ketma-ketligini tartib bilan tushuntiring;

· har bir koʻrsatmaga raqam qoʻying. Koʻrsatmaga amal qilish jarayonida uni osonroq topish va tartibni aniqlash uchun bu muhim

· savollarni raqamlang;

· qalin yoki kursiv shakldan foydalanib muhim oʻrinlarni ajratib koʻrsating;

· oʻquvchilarga tanish boʻlgan soʻzlardan foydalaning hamda gaplarning qisqaroq boʻlishiga e’tibor qarating.

b) diagramma, grafik va vizual effektlar

· sodda effektlardan foydalaning;

· diagramma, grafik va ramslarni sarlavhalang (bu oʻquvchi tomonidan topshiriqni tushunishdagi qiyinchiliklarni bartaraf etadi);

· imkon boricha rangli tasvirlardan foydalaning (ranglar soni 4-5tadan oshmasligi tavsiya etiladi).

d) sahifa tartibi

· oʻqishni osonlashtirish uchun asosiy va tagsarlavhalardan foydalaning;

· har bir sarlavha va sahifani raqamlang;

· tarqatma topshiriq sahifasini ishlab chiqishdan oldin uni loyihalashtirib oling;

· zarur oʻrinlarda harf hajmlarini turlicha qoʻllang;

· koʻrinishning qiziqarli boʻlishiga harakat qiling.

e) tajriba

· oʻzingiz uchun maxsus, topshiriqlarning javobi aks etgan tarqatma topshiriqni tayyorlang;

· butun sinfga joriy qilishdan oldin bir-ikki oʻquvchida sinab koʻring. Agar buning imkoni boʻlmasa shaxsiy tajriba va intuitsiyangizga tayaning.

Tarqatma topshiriqlar uchun savollar tuzish

Tarqatma topshiriqlar oʻquv va baholash vositasi boʻlishdan tashqari, oʻquvchilarning bilish, affektiv va psixomotor xususiyatlarini oydinlashtirishga ham xizmat qiladi. Shuning uchun ularda savol turlarining bir nechtasidan foydalanish maqsadga muvofiq. Ya’ni sizning tarqatma topshirigʻingiz birgina savol turidan iborat boʻlmasligi kerak. Quyida ana shunday savol turlariga qisqa izohlar berilgan:

a) qisqa javobni talab qiladigan va boʻsh oʻrinlarni toʻldirish mumkin boʻlgan savollar

Bu soʻz, soʻz birikmasi, jumla yoki raqam bilan javob berish mumkin boʻlgan savol turidir. Qisqa javobli savollar toʻgʻridan-toʻgʻri savoldan va javob berish uchun joydan iborat boʻlsa, boʻsh oʻrinlarni toʻldirishni talab etuvchi savollar tugallanmagan yoki oʻrtasida boʻshliq boʻlgan jumlalardan tuziladi. Bunday turdagi savollarni tuzishdan oldin quyidagi savollarga oʻzingiz uchun javob berib oling:

	Ushbu savol turi natijani oʻlchash uchun mosmi?

	Savolga soʻz, soʻz birikmasi, kichik jumla yoki raqamlar bilan javob berish mumkinmi?

	Darslikdagi topshiriqlarni bilan bir xil boʻlib qolmadimi?

	Savollarga oʻzingiz oʻylagan javobdan boshqa toʻgʻri javob yoʻqmi?

	Boʻsh oʻrinlar yetarlicha uzunmi?

	Javoblari savolning oʻzida koʻrinib qolmadimi?

	Boʻsh qoldirilgan oʻrinlar soni soʻraladigan javobga tengmi?

	Savollarning qiyinlik darajasi oʻquvchilar darajasiga mosmi?


Namuna:

Qisqa javobli savol:

“Yomgʻirpoʻshni olmagan chatoq boʻldi-da. Endi shalobbo boʻlaman.” Tagiga chizilgan soʻzni izohlang.

______________________________________________________________________________________________________________________________________________________________________________________________________

Boʻsh oʻrinlari toʻldiriladigan savol:


“Koʻchadan shalobbo boʻlib qaytdim, __________ soyabonim uyda qolgan ekan.”

Boʻsh oʻrinni kerakli bogʻlovchi bilan toʻldiring.

b) Toʻgʻri/Notoʻgʻri

Oʻquvchilardan savolda keltirilgan ma’lumotning toʻgʻri yoki notoʻgʻri ekanini belgilab berishlarini talab qiladi. Ushbu savol turidan istalgan malakani tekshirishda foydalanish mumkin. Bunday turdagi topshiriqlarni tuzishdan oldin quyidagi savollarga oʻzingiz uchun javob berib oling:

	Ushbu savol turi natijani oʻlchash uchun mosmi?

	Savolga “toʻgʻri” yoki “notoʻgʻri” deb javob berish mumkinmi?

	Savol malakani tekshirishga qaratilganmi?

	Savolda inkor aks etmaganmi (ayniqsa ikkilik inkor, masalan, notoʻgʻri boʻlmagan javob)?

	Savollarni tuzishda sodda va tushunarli soʻzlardan foydalanildimi?

	“toʻgʻri” hamda “notoʻgʻri” javoblarning uzunligi bir xilmi?

	“toʻgʻri” hamda “notoʻgʻri” javoblarning soni bir-biriga yaqinmi?

	Ma’lum ketma-ketlikdan qochilganmi (T,N,T,N)?

	Savollarning qiyinlik darajasi oʻquvchilar darajasiga mosmi?


Namuna:

Savollarda berilgan faktlar Toʻgʻri (T) yoki Notoʻgʻri (N) ekanligini aniqlang. Kerakli harfni doiraga oling

	XIX asrning 50-yillariga kelib toʻqimachilik sanoatning yetakchi sohasi boʻlmay qoldi.
	T / N

	“Apple” kompaniyasi rahbari Oʻzbekistonning barcha aholisi topadigan daromaddan ham koʻproq foyda qiladi.
	T / N

	Paxta yetishtirib sotish dunyoviy qaralgan juda kam daromad keltiradigan soha.
	T / N

	Matnda “keskin yuksalish”, “iqtisodiy portlash” va “bum” soʻzlari bir xil ma’noda qoʻllangan.
	T / N


d) moslashtirish savollari

Moslashtirish – bu parallel ustunlardan biridagi tushunchaning boshqa ustundagisi bilan mos kelishini topishga asoslanga savol turi. Odatda, ikki obyektni qiyoslash, solishtirish malakalarini aniqlashda qoʻllash foydali. Bunday turdagi topshiriqlarni tuzishdan oldin quyidagi savollarga oʻzingiz uchun javob berib oling:
	Ushbu savol turi natijani oʻlchash uchun mosmi?

	Ikkala ustunda haqiqatdan bir-biriga mos keladigan tushunchalar ifodalanganmi?

	Javoblar ustunidagi miqdor savollar ustunidan koʻproqmi? 

	Savollar ustuni va javoblar ustuni tartiblanganmi?

	Koʻrsatmada nimasiga koʻra moslashtirish kerakligi aniq aytilganmi?

	Savollarning qiyinlik darajasi oʻquvchilar darajasiga mosmi?


Namuna:

Quyida qoʻllangan “soʻramoq” fe’lini gaplardagi ma’nosi bilan moslashtiring.

	1
	Akram, qoʻy yetaklagan odamdan yettinchi boʻlinma qayerda ekanini soʻradi.
	a
	iltimos yoki talab qilmoq

	2
	- Allo, kimni soʻrayapsiz?

- Ahmedovni soʻrayapman.
	b
	savol, soʻroq bermoq

	3
	Yangi yilga yer ekinsiz qolsa, rais hech kimdan soʻrab ham oʻtirmasdan, qoʻsh solib yuboradi.
	d
	kimsani chaqirmoq

	4
	Boy qoʻshningdan soʻraguncha, yoʻq uyingni axtar
	e
	fikrlashish, maslahatini yoki ruxsatini olish

	
	
	f
	bilimini tekshirmoq

	
	
	g
	axtarmoq, izlamoq


1. ___

2. ___

3. ___

4. ___

e) muqobil javobli savollar

Muqobil javobli savollar savol va uning yechimiga bir nechta muqobil javoblarning berilishi bilan boshqa savol turlaridan ajralib turadi. Oʻquvchidan oʻzi toʻgʻri deb bilgan javobni tanlash talab qilinadi. Bunday turdagi topshiriqlarni tuzishdan oldin quyidagi savollarga oʻzingiz uchun javob berib oling:

	Ushbu savol turi natijani oʻlchash uchun mosmi?

	Qoʻyilgan savolda muammoga yetarli darajada e’tibor qaratilganmi?

	Savollar ahamiyatsiz ma’lumotlardan iborat boʻlib qolmadimi?

	Savollarda inkordan foydalanilmadimi (iloji boricha)?

	Inkordan foydalanilgan boʻlsa, u alohida ajratib koʻrsatildimi?

	Muqobil javoblar bir-biridan mazmunan uzoq emasmi?

	Muqobil javoblarning uzunligi bir-biriga yaqinmi?

	Faqatgina bitta toʻgʻri javob bormi?

	Chalgʻituvchi muqobil javoblar orqali yaxshi oʻzlashtiruvchi va past oʻzlashtiruvchi oʻquvchini aniqlab olish mumkinmi?

	Muqobil javoblarda toʻgʻri javobni topish uchun yoʻnaltirilgan soʻzlar yoʻqmi?

	“Hamma javoblar toʻgʻri”, “Toʻgʻri javob yoʻq” kabi muqobil javoblardan foydalanilmadimi?

	Muqobil javoblar juftlik hosil qilmaganmi?

	Muqobil javoblar grammatik jihatdan oʻxshashmi?

	Savollarning qiyinlik darajasi oʻquvchilar darajasiga mosmi?


Namuna:
Matndagi “bum” soʻzi qanday ma’noni anglatmoqda?

A. Yuqori tezlikka erishish

B. Zudlik bilan erishish

D. Darajaga tez koʻtarilish

E. Yangi asrga oʻtish

f) ochiq savollar

Ochiq savollarda oʻquvchilar savolga oʻz soʻzlari bilan javob berishlari kerak boʻladi. Bunday savollar oʻquvchining aqliy/ilmiy qobiliyatlarini baholash uchun juda qulaydir. Ushbu savol turidan istalgan malakani tekshirishda foydalanish mumkin. Bunday turdagi topshiriqlarni tuzishdan oldin quyidagi savollarga oʻzingiz uchun javob berib oling:

	Ushbu savol turi natijani oʻlchash uchun mosmi?

	Savol aniq bayon etilganmi?

	Oʻquvchilarga baho qaysi mezonlar asosida qoʻyilishi tushuntirilganmi?

	Javoblarini yozish uchun oʻquvchilarga yetarli vaqt berilganmi?

	Javoblarni yozishlari uchun yetarli joy ajratilganmi?

	Har bir savolga qoʻyiladigan baho va ajratilgan vaqt haqida ma’lumot berilganmi?

	Savollarning qiyinlik darajasi oʻquvchilar darajasiga mosmi?

	Savollar fikrlashga qaratilganmi?


Namuna:

Sizningcha, eng birinchi navbatda ilmiy salohiyatni oshirish kerakmi yoki poraxoʻrlikni yoʻqotish zarurmi?

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Baholash mezonlari:


2 ball – oʻzi tanlagan yondashuvni isbotlab beruvchi bir nechta dalillar keltirilgan, nega boshqa yondashuvni ikkinchi darajali deb hisoblashi haqida ma’lumotlar keltirilgan.

1 ball – oʻzi tanlagan yondashuvni isbotlab beruvchi bitta dalil keltirilgan, qarshi yondashuvning nega ikkinchi darajali ekani ochib berilmagan.

0 ball – oʻzi tanlagan yondashuvning toʻgʻri ekanini isbotlovchi dalillar keltirilmagan, qarshi yondashuvning nega ikkinchi darajali ekani ochib berilmagan.

Tarqatma topshiriqlardagi javoblarni baholash

Tarqatma topshiriqlarda berilgan savollarga javoblarni baholash quyidagi tartibda amalga oshadi:

1. Har bir savol uchun ma’lum ballar ajratiladi (koʻpi bilan 2 ball boʻlishi tavsiya etildi).

2. Har bir topshiriqda oʻquvchi toʻplashi mumkin boʻlgan eng yuqori ball aniqlanadi. Masalan, 2 ballik 3ta 1 ballik 1ta savol bor boʻlsa jami 7 ball.

3. Topshiriqlar jamlanmasida oʻquvchi toʻplashi mumkin boʻlgan eng yuqori ball aniqlanadi. Masalan, jami 4 xil topshiriq, 2tasi 7 ballik, 2tasi 3 ballik. Shunda jami 20 ball boʻladi.

4. Eng yuqori baho 100% deb qaraladi va oʻquvchi toʻplagan ballining 100%lik natijaga nisbatan foizi aniqlanadi.

5. Foizlar oraligʻiga qoʻyiladigan baho aniqlanadi. Masalan,

	Foiz
	Baho

	86-100%
	“5”

	71-85%
	“4”

	56-70%
	“3”

	55% va undan past
	“2”


6. Oʻquvchining bahosi quyidagi formula orqali aniqlanadi:

Bunda: a = oʻquvchining toʻplagan balli, b = topshiriqlar jamlanmasida oʻquvchi toʻplashi mumkin boʻlgan eng yuqori ball, x = oʻquvchining olgan foizi. Masalan, topshiriqlar jamlanmasida oʻquvchi toʻplashi mumkin boʻlgan eng yuqori ball 20ga teng. Oʻquvchi toʻplagan balla esa 15. Formulaga qoʻyamiz. 15ni 100ga koʻpaytirib, chiqqan sonni 20ga boʻlamiz:

 Demak, oʻquvchining olgan foizi 75ga teng. Endi bundan baholarning foizdagi qiymati orqali oʻquvchining bahoasini chiqaramiz:

75% = “4” baho

Boshlang‘ich ta’lim jarayonida bunday tarqatma materiallardan foydalanish ta’lim samaradorligini oshiradi va o‘quvchilarda ham ta’lim olishga bo‘lgan ishtiyoqni oshiradi.

Ona tili faniga oid topshiriqlardan na’munalar:

Birinchi topshiriq. (Har uch guruhga bir xil topshiriq beriladi. Lekin topshiriq asosida bajariladigan ish uchun so‘zlar bir - biridan farq qiladi).
So‘zlarni alfavit tartibda yozing. (Har 3 guruh uchun 6-8 tadan so‘zlar oldindan do‘skaga yozib usti to‘sib qo‘yilgan bo‘lishi yoki karton qog‘ozga yozib tayyorlangan bo‘lsa osib qo‘yilishi mumkin).

	Topqirlar guruhi

Kitob

Daftar 

Qalam

Ruchka

Chizgich

bo‘r
	Chaqqonlar guruhi

Olma

Anor

O‘rik

Bexi

Limon

Xurmo 
	Ziyraklar guruhi

Sabzi

Piyoz

Sholg‘om

Lavlagi

Kartoshka

turp

	
	
	


Topshiriqni bajarish uchun vaqt ajratiladi. Bunda topshiriq materialining ko‘p yoki ozligi hisobga olinadi.
Topshiriqni bajarish uchun har qaysi guruhdan o‘quvchilar navbat bilan chiqib, so‘zlarini alfabit tartibida yozadilar. O‘yinni o‘qituvchi va guruh sardorlari kuzatib boradilar. Guruhlar vazifani belgilangan vaqt ichida to‘g‘ri va hatosiz bajarganlariga qarab ish (o‘yin) baholanadi. (To‘g‘ri xatosisiz belgilangan vaqtda bajargan guruh uchun qizil bayroqcha, birgina xato bilan ishni o‘z vaqtida bajargan guruh uchun sariq bayroqcha, ikkita xato bilan bajargan guruh uchun yashil bayroqcha beriladi).
Ikkinchi topshiriq
Bo‘sh kataklarga lozim bo‘lgan harflarni qo‘yib, so‘zlar tuzing.assa, hassa, zarra, marra, katta, latta, xissa, kissa, karra, barra.       bitta, patta.

Bu     topshiriqning     bajarilishi     ham     izohlab baholanadi.

Uchinchi topshiriq. (kartochkada).
Birinchi qatorga jarangli undoshlarni, ikkinchi qatorga jarangsiz undoshlarni yozing.
Jarangli undoshlar:


Jarangsiz undoshlar:


Mazkur topshiriq har uch guruhning sardorlariga kartochkalarida mustaqil bajarish uchun beriladi va vaqt belgilanadi. Vaqt tugagach, ishlar yig‘ib olinadi. Bu vaqtda guruhlarda ishlar (o‘yin) davom etaveradi. Sardorlarning ishi o‘yin ohirida tekshirilib, ularga berilgan baho sardorning o‘z guruhida to‘plangan ballariga qo‘shib beriladi.
To‘rtinchi topshiriq.

Nuqtalar o‘rniga lozim bo‘lgan harflarni qo‘ying.
Roha...
Muro...
Ozo...
Maqsa...
Kamola.;.
Bax...
Kvadra...
Qan...
Umi...
Xursan...
Oma...
Limona...
Beshinchi topshiriq.
So‘z oxiridagi undosh harfni boshqa undosh bilan almashtirib bir nechta yangi so‘zlar hosil qiling.
1-guruhga
2-guruhga
3-guruhga
Bog‘
Tuz
Tog‘
Oltinchi topshiriq.
Ketma-ket kelgan bir xil undosh so‘zlar ishtirok etgan maqol va topshiriqlardan ayting.
Avvalo maqollar aytiladi: Sanamay sakkiz dema. Etti o‘lchab bir kes. Kattaga hurmatda bo‘l kichikka izzatda. Bilim bilan hikmat-oltindan qimmat.
So‘ngra topishmoqlar aytiladi: Ikki aka-uka yashaydi, bir-birini ko‘rmaydi. Qor emas oppoq, yung emas yumshoq. Tilla sandiq ochildi, ichidan zar sochildi. Qora tovuq qaqillaydi, qanotlari shakillaydi. Pak-pakana bo‘yi bor, etti qavat to‘ni bor. (Javoblar: ko‘z, paxta, quyosh, tikuv mashinasi,piyoz).
Guruhdagi o‘quvchilarning javoblariga qarab ballar (bayroqchalar) beriladi. Har qaysi guruhning umumiy to‘plagan ballari aniqlanadi. Qaysi guruh ko‘proq ball to‘plagan bo‘lsa, o‘sha guruh g‘olib hisoblanadi.
5 E moduli quyidagi bosqichlardan iborat:
1.Engage (jalb qilish, qiziqtirish) .

2.Explore (Tadqiq qilish).

3. Explain (Tushuntirish ).
4. Elaborate (Rivojlantirish).

5. Evaluate (Baho berish)
1. Engage (jalb qilish, qiziqtirish).  Jalb qilish o‘quvchilar diqqatini jalb qiladi, ularning fikrini rag‘batlantiradi va oldingi bilimlarga murojaat qiladi.

Jalb qilish,ishtirok etish taklif etilayotgan faoliyatlar: Demonstration namoyish, Reading – o‘qish, Free Write - erkin insho, Analyze a Graphic Organizer – grafiklar bilan ishlash va tahlil qilish, KWL – BBB, Brainstorming – mantiqiy fikrlash,  g‘oya almashish.
2. Explore (Tadqiq qilish).Ushbu bosqichda o‘quvchilar uchun fikrlash, tadqiqot qilish,test qilish, qaror qabul qilish, muammolarni hal qilish va ma’lumot to‘plash uchun vaqt beradi.
Bu bosqichda tadqiqot o‘tkazish, izlanishlar olib borish, ma’lumotlar to‘plash, muammoni hal qilish, model yaratish.
3. Explain (Tushuntirish ). Ushbu bosqichda mavzu o‘qituvchi tomonidan qo‘shimcha axborotlar asosida tushuntiriladi. 
4. Elaborate (Rivojlantirish). O‘quvchilar o‘z tadqiqotlarini tahlil qilishlariga imkon beradi. O‘quvchilarning tushunchalari reflektiv faoliyat orqali aniqlashtiriladi va o‘zgartiriladi. O‘quvchilar fikrini kengaytiradi va mustahkamlaydi yoki uni haqiqiy hayot vaziyatlariga qo‘llaydi. bu bosqichda muammoni hal qilish, qaror qabul qilish, eksperimental tadqiqot, fikrlash ko‘nikmalari faoliyatlari: taqqoslash, tasniflash, qo‘llash kabilar amalga oshiriladi.
5. Evaluate (Baho berish)  O‘qituvchiga o‘quvchilar amalga oshirish va yo‘li tushunchalar, ko‘nikmalar, jarayonlar va qo‘llanmalar bo‘yicha tushunishlarini baholash imkonini beradi. Bu bosqichda quydagi faoliyatdan foydalanish maqsadga muvofiq: - Oldingi faoliyatlarni kuzatish orqali, - Baholash mezoni yoki rubrika ishlab chiqish, - Test (SR, BCR, ECR), GRASPS, Mahsulot tayyorlash, Jurnal yozuvi, Portfolio. 
Boshlang‘ich ta’limda bo‘layotgan katta o‘zgarishlar o‘qitish metodikasiga nazariy va amaliy jihatdan o‘zgarishlar kiritib, davr talabiga mos darsni tashkil qilishni talab etmoqda. Shuning uchun ham, taniqli olimlar bilan metodistlar, ijodkor o‘qituvchilar bugungi dars qanday bo‘lishi kerak, oldingi shakllangan darsdan nimasi bilan farq qilishi lozim - degan savolga javob qidirishmoqda. Maktabdagi ta’lim-tarbiya borasida ham endilikda maqsad o‘zgardi. 2020- yil 23- sentabrda qabul qilindi O‘zbekiston Respublikasining 637- sonli “Ta’lim to‘g‘risida”gi Qonuni ishlanib chiqildi, shunga mos xalq ta’limi sohasida bir qancha o‘zgarishlar kiritildi. Shundan kelib chiqib, o‘quv tarbiya jarayonining mazmuni ham yangilandi. Umumiy o‘rta ta’limga milliy o‘quv dasturi amaliyotga tajriba sinov tariqasida amaliyotga joriy qilinmoqda.
Didaktik materiallar asosida o‘quv materiallarini loyihalashga yangi pedagogik texnologiyalar asosida yondoshuv ta’lim jarayonida o‘quvchilar faolligini ta’minlash bilan birga fan asoslarini o‘zlashtirish sifatini ham kafolatlaydi. Pedagogik texnologiya doirasida yangi o‘quv materialini o‘zlashtirishning boshlang‘ich, algoritmik, ijodiy va evristik xarakterdagi darajalari belgilanadi.

Har bir mashg‘ulot uchun tayyorlanayotgan didaktik materialllar individual xarakterda bo‘lishi, ya’ni har bir mashg‘ulot mazmuni, o‘quvchilarning yosh, psixologik xususiyatlari hamda vaqt imkoniyatlarini inobatga olgan holda tayyorlash lozim.

